《东黄四景为族叔祖方轩先生赋 其二 印池流泽》
明代·黄仲昭

乌山一脉纡且长，吾宗奕叶居其阳。流水萦回自山下，到门汇入三池塘。

池塘一一方而小，昔有神僧呼印斗。知稼当年擢大魁，谓此钟灵实非偶。

祖宗积庆良已隆，流泽与此同无穷。一派今分东海上，诗书拟振前人风。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。